b'\n_START_ARTICLE_\nTakson\n_START_PARAGRAPH_\nTakson je biolo\xc5\xa1ki izraz, ki ozna\xc4\x8duje skupino organizmov kot sistematsko enoto. Take skupine navadno dobijo tudi svoje ime. Znanstveno poimenovanje taksonov je naloga taksonomije, ki se opira na izsledke biolo\xc5\xa1ke sistematike. Razli\xc4\x8dni sistemati\xc4\x8dne predpostavke vodijo k razli\xc4\x8dnim taksonomskim izhodi\xc5\xa1\xc4\x8dem in tako k razli\xc4\x8dnim izsledkom pri znanstvenem poimenovanju taksonov. Ta do danes latinska ali latinizirana imena izhajajo iz tradicionalnih temeljev. Sam izraz takson izvira iz gr\xc5\xa1kega \xcf\x84\xce\xac\xcf\x84\xcf\x84\xce\xb5\xce\xb9\xce\xbd (tattein) za urediti.\n_START_SECTION_\nSinonimi\n_START_PARAGRAPH_\nNajpreprosteje se lahko re\xc5\xa1uje razlike, ki nastanejo zgolj zaradi uporabe sinonimov. Tako lahko npr. dva biologa na razli\xc4\x8dnih obmo\xc4\x8djih odkrijeta isto vrsto in ji data razli\xc4\x8dni imeni ali pa se odkrije, da dve razli\xc4\x8dni populaciji, ki se ju je prej obravnavalo kot razli\xc4\x8dni vrsti, pravzaprav pripadata isti vrsti. Tak primer je npr. poljski zajec (Lepus europaeus), ki je tekom stoletij dobil kar triin\xc5\xa1tirideset razli\xc4\x8dnih imen (sinonimov). Druga mo\xc5\xbenost je, da se z raziskavami odkrije, da je skupina, ki so jo prej imeli za zastarelo, pravi takson. Ker pa se njeno ime morda \xc5\xbee stoletje ne uporablja, je skupina dobila novo ime. V obeh primerih se navzkri\xc5\xbeje re\xc5\xa1uje tako, da \xc5\xa1teje le prvo ime, tako imenovani bazionim. Vsa druga imena so neveljavni sinonimi._NEWLINE_Zgodi se lahko tudi, da dva taksona dobita isto ime. Tudi v tem primeru velja pravilo, da ime pripade taksonu, ki je bil prvi odkrit, za druga(e) skupina(e) pa je treba poiskati novo ime._NEWLINE_Za veljavnost taksonov pa ima ve\xc4\x8dji teoreti\xc4\x8dni pomen vpra\xc5\xa1anje, po katerih merilih dolo\xc4\x8diti, ali je skupina pravi takson ali ne. Na za\xc4\x8detku 21. stoletja sta se kot najpomembnej\xc5\xa1a sistema uveljavila klasi\xc4\x8dna in filogenetska taksonomija. Koristnost slednje pri razdelovanju razlike se pogosto idealizira. V biolo\xc5\xa1ki praksi oba sistema marsikje vzporejajo ali kombinirajo.'